**Ministru kabineta rīkojuma projekta**

**Par valstij dividendēs izmaksājamo valsts akciju sabiedrības „Latvijas autoceļu uzturētājs” peļņas daļu par 2014.gadu sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2009.gada 15.decembra noteikumu Nr.1471 „Kārtība, kādā tiek noteikta un ieskaitīta valsts budžetā izmaksājamā peļņas daļa par valsts kapitāla izmantošanu” 5.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts akciju sabiedrība „Latvijas autoceļu uzturētājs” (turpmāk – kapitālsabiedrība) komercdarbību 2014.gadā ir noslēgusi ar peļņu 1 540 191 euro apmērā.  Kapitālsabiedrības  2014.gada peļņa ir veidojusies no Deleģēšanas līguma izpildes par valsts autoceļu kompleksās ikdienas uzturēšanu darbiem, pašvaldību, maģistrālo ielu, tranzītu ielu, meža ceļu uzturēšanas darbiem, citiem ceļu darbiem, būvmateriālu - dolomīta šķembu, drupinātās grants, smilts realizācijas, nekustamā īpašuma nomas, pamatlīdzekļu realizācijas un citām saimnieciskām aktivitātēm.  Saskaņā ar Ministru kabineta 2009.gada 15.decembra noteikumu Nr.1471 „Kārtība, kādā tiek noteikta valsts budžetā izmaksājamā peļņas daļa par valsts kapitāla izmantošanu” (turpmāk noteikumi Nr.1471) 4.2 punktu minimālo dividendēs izmaksājamo peļņas daļu par 2014. pārskata gadu kapitālsabiedrībām, kurās visas kapitāla daļas tieši vai pastarpināti pieder valstij nosaka, – 90 procentu apmērā no attiecīgās kapitālsabiedrības tīrās peļņas, ja valsts budžeta likumā kārtējam gadam nav noteikts citādi. Tādejādi kapitālsabiedrībai pēc lēmuma pieņemšanas par dividenžu sadali Valsts kasē par 2014.gadu būtu jāieskaita dividendes 1 386 172 euro apmērā.  Savukārt, noteikumu Nr.1471 5.punkts noteic, ka Ministru kabinets pēc kapitāla daļu turētāja pamatota priekšlikuma valsts kontrolētajai kapitālsabiedrībai var noteikt atšķirīgu dividendēs izmaksājamo minimālo peļņas daļu par attiecīgo pārskata gadu.  Ministru kabineta rīkojuma projekts „Par valstij dividendēs izmaksājamo valsts akciju sabiedrības "Latvijas autoceļu uzturētājs" peļņas daļu par 2014.gadu” paredz kapitālsabiedrībai par 2014.gadu valsts budžetā dividendēs izmaksājamo peļņas daļu noteikt 0% apmērā no tīrās peļņas un Satiksmes ministrijai kā valsts akciju sabiedrības "Latvijas autoceļu uzturētājs" kapitāla daļu turētājai nodrošināt, ka 2014.gadā gūtā dividendēs izmaksājamā peļņas daļa tiek novirzīta valsts autoceļu sabrukušo posmu seguma ārkārtas uzturēšanas darbiem.  Rīkojuma projektam, atbilstoši noteikumu Nr.1471 5.1. apakšpunktam, sniedzam sekojošu pamatojumu:  Ilgstoši neveikto atjaunošanas darbu un nepietiekamā finansējuma ikdienas uzturēšanas darbiem (nepieciešamās normatīvās izmaksas valsts vietējo autoceļu ar melno segumu ikdienas uzturēšanai ir 45 milj. EUR, grants segumu uzturēšanai ir 48 milj. EUR) dēļ, valsts vietējo autoceļu stāvoklis turpina pasliktināties.  Valsts akciju sabiedrības „Latvijas autoceļu uzturētājs” un valsts akciju sabiedrības „Latvijas Valsts ceļi” veiktie valsts autoceļu ikgadējās apsekošanas rezultāti apliecina, ka kopumā valsts autoceļu stāvoklis katru gadu turpina pasliktināties. Pēc 2014. gada atskaites datiem par valsts autoceļu segumu tehnisko stāvokli - 47,8% no valsts autoceļiem ar asfaltēto segumu ir sliktā un ļoti sliktā stāvoklī, bet 40,9% no valsts autoceļiem ar grants segumu ir sliktā stāvoklī.  Sliktā un ļoti sliktā stāvoklī esošo autoceļu lietošana ir būtiski apgrūtināta, kas stipri izteikta pavasarī un rudenī, šķīdoņa laikā, kad grunts pamatnei atkūstot un pārmitrinoties, ceļa segas nestspēja samazinās. Izteikti tas notiek ceļos ar grants segumu. Lai novērstu šo ceļu sabrukumu, uz daudziem valsts vietējiem un dažiem reģionālajiem autoceļiem tiek ieviesti pagaidu satiksmes aizliegumi kravas autotransportam. Ierobežojumi katru gadu tiek ieviesti visos valsts reģionos – aptuveni 10 000 km valsts autoceļu ar grants un stipri nolietotajiem asfaltbetona segumiem, uzstādot aizlieguma ceļa zīmes, kas ierobežo transportlīdzekļu maksimālo pilno masu (10 tonnas). Uz atsevišķiem autoceļiem šādi satiksmes ierobežojumi noteikti pastāvīgi visu gadu.  Šie apstākļi apgrūtina neatliekamās medicīniskās palīdzības un ugunsdzēsēju glābšanas dienestu piekļūšanas operativitāti galamērķiem, kas bieži vien ir par pamatu letāliem iznākumiem, kā arī apgrūtina uzņēmējdarbības veikšanu (lauksaimniecība, meža izstrāde u.c.).  Braucot pa autoceļiem ar zemas kvalitātes segumiem, autoceļu lietotājiem rodas zaudējumi, salīdzinot ar braukšanu pa autoceļiem ar labas un teicamas kvalitātes segumiem. Galvenās zaudējumu sastāvdaļas ir autotransporta ekspluatācijas izmaksu palielināšanās (amortizācija, degviela, apkope un remonti u.tml.) un autoceļu lietotāju patērētā braukšanas laika izmaksu zaudējumi (jo sliktāks ceļa segums, jo mazāks braukšanas ātrums, līdz ar to ilgāks ceļā patērētais laiks).  Valsts vietējo autoceļu V1010, V1034, V1221, V1231, V83 un V965 grants segums ir ļoti sliktā tehniskā stāvoklī.  Lai nodrošinātu drošus braukšanas apstākļus, 2015.gadā ir nepieciešams uz šiem autoceļiem veikt neatliekamus ārkārtas uzturēšanas darbus sakārtojot ūdens atvades, barjeras, labojot iesēdumus, atjaunojot nesaistīto segumu un veicot divkāršo virsmas apstrādi, kas ievērojami uzlabotu autobraucējiem un lauksaimniekiem braukšanas kvalitāti, likvidētu putekļu daudzumu apkārtējo māju iedzīvotājiem un pagarinātu ceļa ilgstspēju. Diemžēl nepietiekamā finansējuma dēļ iepriekš šos darbus nav bijis iespējas veikt. Sūdzības saņemtas no vietējiem iedzīvotājiem un pašvaldībām, Iecavas novada domes, Rundāles novada domes, Nīcas novada domes, Siguldas novada domes un Ikšķiles novada pašvaldības par putekļiem un neapmierinošu ceļu stāvokli. Sākoties lietavām, pastiprināti veidosies bedres un izskalojumi, ja plānotie darbi netiks veikti šogad. Nenotekot ūdenim, veidojas applūstošas teritorijas ceļa nodalījuma zonā.  Uzskaitīto apsvērumu dēļ šo autoceļu sakārtošana jāveic pēc iespējas ātrāk, kamēr darbu veikšanai atbilstoši to veikšanas tehnoloģiskajām prasībām ir piemēroti un atbilstoši laika apstākļi un salīdzinoši īsā laika periodā. Uz šiem autoceļiem neatliekamo darbu veikšanai 18.535km kopgarumā nepieciešami papildus 1 386 172 EUR. Satiksmes ministrijai 2015.gada budžetā ārkārtas uzturēšanas darbu veikšanai līdzekļu nav.  Satiksmes ministrijas uzdevumā VAS „Latvijas autoceļu uzturētājs” veica kritiskāko valsts vietējo autoceļu posmu apsekošanu pavasara šķīdoņa laikā, kuriem nepieciešami neatliekami ārkārtas uzturēšanas darbi un izstrādāja autoceļu ikdienas uzturēšanas darbu daudzumu sarakstus, lai varētu uzsākt darbu veikšanu. VAS „Latvijas autoceļu uzturētājs” veiks neatliekamo darbu izpildi uz Valsts vietējiem autoceļiem V1010 (km 3.310 – 4.310), V1034 (km 1.030 – 2.630), V1221 (km 9.700 – 11.160), V1231 (km 0.000 – 7.645), V83 (km 2.000 – 7.830) un V965 (km 3.940 – 4.940) periodā no 2015.gada jūlija līdz 2015.gada septembrim 2013.gada 18.decembra deleģēšanas līguma Nr.SM2013/-59 ietvaros. |
| 3. | Projekta izstrādē iesaistītās institūcijas | Satiksmes ministrija, Valsts akciju sabiedrība „Latvijas autoceļu uzturētājs”, VAS „Latvijas valsts ceļi”. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015-tais gads** | | Turpmākie trīs gadi (*euro*) | | |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 125 098 489 | -1 386 172 | - | - | - |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 125 098 489 | -1 386 172 | - | - | - |
| 1.2. valsts speciālais budžets | 0 | 0 | - | - | - |
| 1.3. pašvaldību budžets | 0 | 0 | - | - | - |
| 2. Budžeta izdevumi: | 0 | 0 | - | - | - |
| 2.1. valsts pamatbudžets | 125 098 489 | 0 | - | - | - |
| 2.2. valsts speciālais budžets | 0 | 0 | - | - | - |
| 2.3. pašvaldību budžets | 0 | 0 | - | - | - |
| 3. Finansiālā ietekme: | 0 | 0 | - | - | - |
| 3.1. valsts pamatbudžets | 0 | -1 386 172 | - | - | - |
| 3.2. speciālais budžets | 0 | 0 | - | - | - |
| 3.3. pašvaldību budžets | 0 | 0 | - | - | - |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | - | - | - |
| 0 | - | - | - |
| 0 | - | - | - |
| 5. Precizēta finansiālā ietekme: | X | 0 | - | - | - |
| 5.1. valsts pamatbudžets | 0 | - | - | - |
| 5.2. speciālais budžets | 0 | - | - | - |
| 5.3. pašvaldību budžets | 0 | - | - | - |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav attiecināms | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav | | | | |

|  |  |
| --- | --- |
| **VII. Tiesību akta projekta izpildes nodrošināšana un tās ietekme uz institūcijām** | |
| 1. Projekta izpildē iesaistītās institūcijas | Valsts akciju sabiedrība „Latvijas autoceļu uzturētājs”. |
| 1. Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 1. Cita informācija | Nav. |

Anotācijas II, IV, V un VI sadaļas – projekts šīs jomas neskar.

Satiksmes ministrs A.Matīss

Vīza:

Valsts sekretārs K.Ozoliņš

25.06.2015. 10:10

1243

Strauta, 67028349

Inga.Strauta@sam.gov.lv